Roy Marsden

Roy Marsden (født 1941) er en britisk skuespiller kjent fra rollen som Adam Dalgliesh i en rekke tv-produksjoner fra 1980- og 1990-årene. 

Marsden har medvirket i 9 filmer og over 80 tv-produksjoner. Han har også hatt en betydelig karriere på teaterscenen.

Marsden ble født Roy Anthony Mould, men har siden starten av karrieren brukt navnet Roy Marsden. Han endret imidlertid ikke navnet formelt før 2005.The Gazette - Changes of Name Han ble utdannet ved Royal Academy of Dramatic Art.  

Han scenedebuterte i starten av 1960-årene hos teaterkompaniet Royal Shakespeare Company og spilte en rekke klassikere utover 1960- og 1970-årene. 

Han TV-debuterte i en gjesteopptreden i serien First Night i 1964 og hadde sin første tv-rolle av betydning i den britiske miniserien Vanity Fair (1967). Hans gjennombrudd kom 1978 da han fikk hovedrollen i den britiske spion-serien The Sandbaggers. I 1982 fikk han rollen som etterforsker Adam Dalgliesh, noe som resulterte i åtte miniserier og to TV-filmer i perioden 1983–1998. Rollen som Dalgliesh gjorde ham for alvor ham kjent, også utenfor Storbritannia.VG (12.10.1984, Side: 51) «Suksessen Roy Marsden har opplevd de siste to årene, kan han nok i stor grad takke Englands nye store krimforfatter P.D. James for. Hun regnes av mange som arvtageren etter Agatha Christie» Han har også levert en større innsats i TV-serier som Airline (1982), Goodbye, Mr. Chips (1984), Inside Story (1986), The Palace (2008) og Partners in Crime (2015). Sistnevnte er hans foreløpige siste tv-opptreden. Han har utover dette hatt gjesteopptredener i en rekke kjent britiske serier, deriblant Tales of the Unexpected, Dr. Who, Space: 1999, The Adventures of Sherlock Holmes, Kriminalsjef Foyle, The Green Green Grass og New Tricks. En kan også nevne TV-filmer som King Solomon's Mines (2004), Mysterious Island  (2005) og Dungeons & Dragons: Wrath of the Dragon God (2005).

Marsden filmdebuterte i 1970 den forholdsvis ukjente filmmusikalen Tomorrow og har utover dette bare hatt noen få filmroller, deriblant i kriminaldramaet The Squeeze (1977). 

I 2010 ble han portrettert og intervjuet i den norske TV-serien Gylne tider.

 Privatliv 
Marsden ble gift i 1977 med skuespiller Polly Hemingway og fikk to barn med henne.Afternoontea - Mystery! Adam Dagliesh's Roy Marsden, part two (15.12.2014) De ble skilt i 1990-årene.
 Referanser 

 Eksterne lenker 



Kategori:Engelske skuespillere
Kategori:Personer fra London